518 DE AUGMENTIS SC1ENTIARUM 



Doctrinae Membrum Principale, eamque juxta Historiam collo- 

 cavimus, cum nihil aliud sit quam Historiae Imitatio ad Placi- 

 tum. Nos igitur in partitionibus nostris veras doctrinarum 

 venas indagantes et persequentes, neque consuetudini et divi- 

 sionibus receptis (in multis) cedentes, Satiras et Elegias et 

 Epigrammata et Odas et hujusmodi ab institute sermone remo- 

 vemus, atque ad philosophiam et artes orationis rejicimus. Sub 

 nomine autem Poeseos de Historia ad Placitum conficta tantum- 

 modo tractamus. 



Partitio Poeseos verissima atque maxime ex proprietate, 

 praster illas divisiones quae sunt ei cum Historia communes 

 (sunt enim ficta Chronica, Vitae fictaj, fictae etiam Relationes), 

 ea est, ut sit aut Narrativci, aut Dramatica, aut Paralolica. 

 Narrativa prorsus historian! imitatur, ut fere fall at, nisi quod 

 res extollat ssepius supra fidem. Dramatica est veluti historia 

 spectabilis; nam constituit imaginem rerum tanquam praesen- 

 tium, historia autem tanquam praeteritarum. Parabolica vero 

 est historia cum typo, quae intellectualia deducit ad sensum. 



Atque de Poesi Narrativa, sive earn Hero'icam appellare 

 placet, (modo hoc intelligas de Materia, non de Versu,) ea a 

 fundamento prorsus nobili excitata videtur, quod ad dignitatem 

 humanaa naturae inprimis spectat. Cum enim mundus sensi- 

 bilis sit anima rational! dignitate inferior, videtur Poesis haac 

 humanae naturae largiri, quaa historia denegat; atque animo 

 umbris rerum utcunque satisfacere, cum solida haberi non pos- 

 sint. 1 Si quis enim rem acutius introspiciat, firmum ex Poesi 

 sumitur argumentum, magnitudinem rerum magis illustrem, 

 ordinem magis perfectum, et varietatem magis pulchram, animae 

 humanae complacere, quam in natura ipsa, post lapsum, reperire 

 ullo modo possit. Quapropter, cum res gestae et eventus qui 

 verae historiae subjiciuntur non sint ejus amplitudinis in qua 

 anima humana sibi satisfaciat, praesto est Poesis, quae facta 

 magis heroica confingat ; cum historia vera successus rerum 

 minime pro meritis virtutum et scelerum narret, corrigit earn 

 Poesis, et exitus et fortunas secundum merita et ex lege Ne- 

 meseos exhibet; cum historia vera, obvia rerum satietate et 

 similitudine, animae humanae fastidio sit, reficit earn Poesis, 

 inexpectata et varia et vicissitudinum plena canens. Adeo 

 ut Poesis ista non solum ad delectationeni, sed etiam ad aninii 



" I am sick of all 

 That dust has shown me ; let me dwell in shadows." BYRON. 



